Այդուհանդերձ, վերջին օրերի ամենից էական ու պատմական իրադարձությունը Եվրոպական խորհրդարանի բանաձեւն էր «Արեւելյան գործընկերության երկրների հանդեպ Ռուսաստանի ճնշումների եւ, մասնավորապես, Հարավային Ուկրաինայի ապակայունացման մասին» (European Parliament resolution on Russian pressure on Eastern Partnership countries and in particular destabilisation of eastern Ukraine): Այս բանաձեւով Եվրոպական Միությունն առաջին անգամ պաշտոնապես հայտարարեց, որ Ասոցացման համաձայնագրերը եւ գործընթացը վերջին հանգրվանը չեն ԵՄ-ի եւ Արեւելյան գործընկերության երկրների փոխհարաբերություններում: Ժողովրդավարության, օրենքի գերակայության եւ մյուս պահանջների ապահովման դեպքում այդ երկրները կարող են դիմել ԵՄ անդամակցության համար: Սա պատմական հայտարարություն է: Եթե չիներ Վլադիմիր Պուտինի արկածախնդրությունն Ուկրաինայում, ոչ ոք Արեւելյան գործընկերության երկրների համար այս արագությամբ չէր բացի ԵՄ լիակատար անդամակցության հեռանկարը: